section_heading: Manje poznate vrste
paragraph_text: U mnogim tropskim i suptropskim krajevima Afrike, Azije i Južne Amerike raširen je nametnik krvna glista (Wuchereria bancrofti). Krvna glista živi u limfotoku ljudi i sprečava protok limfe, zbog čega dolazi do bujanja vezovnog tkiva u tom dijelu tijela. Budući da se odebljali dio tijela znatno poveća, bolest je nazvana slonovskom bolesti ili elefantijazom. Prenose je komarci.